
La origini, religia a fost maica eticii si a tehnologiei. Mai inainte de toate, religia a fost un şuvoi ce 
izvora din adâncimi ascunse, etica un rau purtător de viata si tehnologia, cu ajutorul făgaşelor 
artei, purta apa din acest rau prin toate arterele vieţii omului. 

Dumnezeu i-a vestit omului legea credinţei, legea purtării si cunoaşterea tehnologiei. 

Cu indrumarile lui Dumnezeu, Noe a ridicat o corabie care a săvârşit una din cele mai lungi 
calatorii din istoria navigaţiei. 

Prin insuflarea lui Dumnezeu, Betaleel a fost umplut de intelepciune in intelegere, in cunoaştere, 
la tot lucrul, sa săvârşească planuri artistice pentru lucrul in aur, in argint si in bronz, si in tăierea 
pietrelor pentru monturi, si in sculptura lemnului, ca el sa poată lucra in toate soiurile de 
meşteşuguri. (Ieşirea 31:1-11) 

Asemenea, Templul lui Solomon, una dintre cele mai mari minuni arhitectonice ale vechii lumii, a 
fost clădit de către oameni invatati de către Duhul lui Dumnezeu si conduşi de mana Domnului. 
Astfel mărturisesc Sfintele Scripturi. 

Dumnezeu era motivul credinţei adevărate, al bunei purtări si al cunoaşterii tehnologice, printre 
oameni. 

Atunci când oamenii ii simţeau neincetat pe Dumnezeu deasupra lor, in fata lor si in jurul lor, in 
acelaşi fel cum simţeau aerul si lumina, ei atribuiau si daruiau toate lucrările tehnologice si munca 
lor manuala Lui, Domnul si Ziditorul lor. 

Când simţirea prezentei lui Dumnezeu s-a atenuat si vederea duhovniceasca s-a intunecat, atunci a 
intrat mândria in meşteşugari si tehnologi, iar ei au inceput sa dea doar lor insile slava, pentru 
clădirile lor, pentru lucrarea mâinilor si minţilor lor, incepand sa folosească in mod greşit munca 
lor - atunci umbra pierzaniei a inceput sa cada asupra tehnologiei. 

Mulţi se plâng de tehnologie. 

Mulţi acuza tehnologia moderna de toate relele din lume. 

Este tehnologia intr-adevar de osânda, sau cei care creează tehnologia si o folosesc? 

O cruce de lemn este de osândit daca cineva răstigneşte pe altcineva pe ea? 

Un ciocan este de osândit daca un vecin sparge cu el capul vecinului sau? 

Tehnologia nu simte binele sau râul. 

Aceleaşi ţevi pot fi folosite pentru apa potabila sau pentru canalizare. 

Râul nu vine din tehnologia moarta, lipsita de simţire, ci din inimile moarte ale oamenilor. 

Conştient pe deplin de prezenta lui Dumnezeu si fara de mândrie, Noe a ridicat o nava uimitoare, 
pentru izbăvirea sa si a noii omeniri ce urma sa se nască. 



lntr-0 conştiinţa intunecata cu privire la prezenta lui Dumnezeu, oamenii plini de mândrie au căzut 
de acord unii cu alţii "Haidem sa ne facem un oraş si un turn al cărui vârf sa ajungă la cer si sa ne 
facem faima inainte de a ne imprastia pe fata a tot pământul!" Aceasta a fost construirea turnului 
Babei. 

Când regele Solomon a terminat clădirea măreţului Templu al Domnului, si-a ridicat mâinile către 
ceruri, si cu smerenie a strigat: „Cerul si cerul cerurilor nu Te incap, cu atât mai puţin acest 
templu pe care l-am zidit numelui Tau." 

Acest templu minunat a dăinuit vreme de 1 1 generaţii. A fost făcut praf si pulbere atunci când 
urmaşii fara de Dumnezeu ai regelui Solomon l-au preschimbat dintr-o „casa de rugăciune, intr-o 
casa de negoţ." 

Nu datorita tehnologiei a rămas Templul in picioare vreme de secole, nici din pricina tehnologiei n- 
a dispărut de pe fata pământului. 

Tehnologia este surda, muta si fara de răspuns. Este complet dependenta de etica, asa cum este si 
etica de credinţa. 

Este binecunoscuta povestea biblica a regelui Nabucodonosor. El a construit oraşul Babilonului cu 
palate, si turnuri suspendate, cu o asemenea dibăcie tehnologica si frumuseţe cum lumea nu mai 
văzuse. Regele a privit spre oraşul pe care ii clădise, stand pe acoperişul palatului sau si a grăit 
plin de mândrie: "Oare nu este acesta Babilonul cel mare pe care l-am clădit eu intru tăria puterii 
mele si spre cinstirea strălucirii mele, ca reşedinţa a imparatului?" Pe când glasuia el aceste vorbe 
increzute. Dumnezeu l-a lovit cu nebunia si si-a pierdut minţile, si in nebunie a trăit vreme de 
şapte ani ca o fiara intre fiarele pădurii. 

Oraşul lui, Babilonul cel mare, a devenit o grămada de dărâmături si loc de batjocura, a ajuns un 
pustiu fara de locuitori, intocmai cum a proorocit Ieremia proorocul (leremia 51:37) 

Atunci când frica lui Dumnezeu dispare si legea morala a lui Dumnezeu este incalcata, muntele 
tehnologiei omeneşti se prăbuşeşte in tarana din care a fost făcut. 

Astfel se vor prăbuşi in tarana cea fara de forma, si Turnul Eiffel si catedralele gotice germane si 
zgarie-norii americani, turnurile tehnologiei si arhitecturii omeneşti, daca mândria omului, chiar si 
cea a creştinilor, lupta sfidător impotriva lui Dumnezeu, si depăşeşte toate masurile mândriei si 
păcătoşeniei, si reuşeşte sa sfârşească indelunga răbdare a lui Dumnezeu. 

De ce sunt atât de multe civilizaţii marete ingropate adânc in pamant, iar deasupra plugarii ara, 
fara nici cea mai mica idee ca turnurile si oasele lor zac sub pământul arat? 

Cum se face ca din toate măreţele contructii din marmura ale grecilor nu a mai rămas altceva 
decât Acropolea? 

Cum de a indraznit pământul sa ascundă de la fata soarelui si de la ochii oamenilor templele 
titanice din Baalbek si Egipt, ca si măreţele oraşe Egbata, Persepolis, Tir, Sidon si Troia, ca acum 
vacile sa pasca liniştite deasupra lor, si porcii dedesubt, iar pastorii sa clădească grajduri din 
marmura imprastiata? De ce mandrele cetati si temple si castele ale regelui Montezuma au 
dispărut fara de urma? La fel si imparatiile atât de culţilor incaşi si peruvieni? Ce mana nemilostiva 
a rostogolit munţi de noroi asupra tuturor acestor construcţii omeneşti, care prin tăria, forma si 
frumuseţea lor, puteau concura cu cele mai bune construcţii moderne? 

De ce exista intreruperi si nu este continuitate in civilizaţia umana? 

Deoarece nici una din acestea nu era plăcuta Unului Sfanţ Dumnezeu. 



Nici una din aceste civilizaţii ingropate nu a fost distrusa de timp ori din lipsa unei construcţii 
tehnologice solide, ci de păcatul impotriva credinţei sfinte si a eticii sfinte. 

Instabilitatea etica si tehnologica le-a ingropat in adânca intunecime. 

„Si tu, Capernaume: N-ai fost inaltat pana la cer? Pana la iad te vei cobori." Aceasta proorocie a 
lui Hristos, in zilele in care Capernaumul era plin de mărire, ca o cetate de basm langa lac, s-a 
implinit. S-a implinit atât de teribil, incat atunci un calator se găseşte intre spini si şerpi, pe locul 
unde odată se inalta bogata si mandra cetate a Capernaumului, se intreaba cu cutremur: „Este 
oare cu putinţa ca acest loc dezgustător sa fi fost odată un loc unde vietuiau oameni?" 

Etica este nepieritoare si neschimbătoare, si anume, etica evanghelica, dar tehnologia este 
intotdeauna in schimbare. Etica este asemănătoare unei doamne, iar tehnologia cameristei ei. Din 
aceasta prcina, etica trebuie sa controleze tehnologia. Valorile veşnice sunt teritoriul eticii si nu al 
tehnologiei. Este distrugător pentru un neam intreg sa isi aşeze ca scop al vieţii tehnologia, si 
toate lucrările si sudoarea lor sa si-o jertfească avansului tehnologic, tarand in urma lor etica, asa 
cum Ahile tara leşul lui Hector legat de carul sau. Un popor ca acesta poate reuşi sa isi clădească 
oraşele din fildeş si din aur, dar daca oameni ca Ahab si Izabela locuiesc in ele, câinii vor avea 
ultimul cuvânt, nu oamenii. Intre cinste si pricepere este uşor de ales. Un om cinstit, chiar si fara 
pricepere, este mai respectat in vremea noastră, decât un om priceput dar necinstit. 

Tehnologia schimba relaţia omului cu natura, dar nu si relaţia lui cu Dumnezeu. 

Oricine gândeşte altfel preţuieşte mai mult lucrurile decât oamenii, si tarana mai mult decât 
duhul. O drama groaznica a vremurilor noastre este războiul dintre oameni si Dumnezeu. 

Dumnezeu vrea sa inalte si sa slăvească identitatea omului deasupra materialităţii fara de minte si 
de viata, in timp ce oamenii vor sa isi ingroape identitatea si sa isi uite Ziditorul, facandu-si ca 
scop unic al vieţii tehnologia si bogăţia materiala. 

Mulţi oameni ce sunt handicapaţi spiritual si moral de către necredinţa lor in Hristos, fac din 
tehnologia moderna idoli la care se inchina, si cheamă pe toţi oamenii si popoarele sa aducă jertfa 
acestor idoli. 



Din Operele complete ale episcopului Nicolae [in Ib. sârba], volumul 12, p. 23. 
Traducere din limba engleza de Radu Hagiu. 

